Directorul general al Transgaz, Ion Sterian, a susținut recent, la audierile din Comisia parlamentară de anchetă a activității ANRE, că stocul de gaze realizat pentru iarnă este cel mai mic din ultimii 4-5 ani, iar România va fi nevoită să majoreze importurile pentru a nu întrerupe consumatorii.  De asemenea, directorul general al celui mai mare furnizor de gaze local, Engie România, Eric Stab, a declarat la începutul acestei luni că gazele ar putea deveni insuficiente în cazul unei ierni grele, iar unii consumatori industriali vor trebui deconectați pentru a se asigura alimentarea cu prioritate a populației, însă Guvernul nu are un plan de urgență pentru această iarnă.